CELEX: 62021CN0133
Language: sl
Date: 2021-03-03 00:00:00
Title: Zadeva C-133/21: Predlog za sprejetje predhodne odločbe, ki ga je vložilo Efeteio Athinon (Grčija) 3. marca 2021 – VP, CX, RG, TR in drugi/Elliniko Dimosio

31.5.2021   
            
            
               SL
            
            
               Uradni list Evropske unije
            
            
               C 206/14
            
         
      Predlog za sprejetje predhodne odločbe, ki ga je vložilo Efeteio Athinon (Grčija) 3. marca 2021 – VP, CX, RG, TR in drugi/Elliniko Dimosio
      (Zadeva C-133/21)
      (2021/C 206/18)
      Jezik postopka: grščina
      
         Predložitveno sodišče
      
      Efeteio Athinon (višje sodišče v Atenah, Grčija)
      
         Stranke
      
      
         Pritožniki: VP, CX, RG, TR in drugi
      
         Nasprotna stranka: Elliniko Dimosio
      
         Vprašanji za predhodno odločanje
      
      Ali je z določbo 4 Direktive 1999/70/ES (1) skladna nacionalna zakonodaja, kakršna je [ta, ki je] sporna, ki določa neenako obravnavanje pri plačah v škodo delavcev s pogodbami o zaposlitvi za določen čas, v smislu določbe 1 Direktive 1999/70/ES, v primerjavi s primerljivimi delavci, zaposlenimi za nedoločen čas, če je edino merilo za razlikovanje dejstvo, da se njihova pogodba s strani delodajalca ali po zakonu obravnava kot pogodba o zaposlitvi za določen čas?
      Zlasti pa, ali je z določbo 4 Direktive 1999/70/ES skladna nacionalna zakonodaja, ki upravičuje neenako obravnavanje delavcev pri plačah na podlagi dejstva, da so delo opravljali po pogodbi o zaposlitvi za določen čas, če so vedeli, da njihovo delo zadovoljuje stalne in trajne potrebe delodajalca?
      
         (1)  Direktiva Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL L 175, str. 43).